

**Egyesületi Program U6/7, U8/9 fesztivál**

# Eljárási Rend, Szakmai Követelmények

## A fesztivál előkészítése

1. Általános követelmények

Gyermeklabdarúgó fesztivált, ott lehet rendezni, ahol minimum két csoportból 10 sportszervezet korosztályos csapatai szerepelnek.

A fesztiválokat az MLSZ által kijelölt időszakokban kell megrendezni, szombaton vagy vasárnapi napokon, a pályák szabad kapacitását figyelembe véve!

Ettől eltérni csak rendkívüli időjárás esetén lehet a Bozsik Egyesületi Program - Régiós szakmai vezető és Régiós koordinátor engedélyével!

Az időpontváltozást azonnali hatállyal jelezni kell BEP – országos programvezető felé is!

A fesztiválokon az MLSZ hivatalos tagszervezeteként működő UP nevelő sportszervezet benevezett csapata vagy csapatai indulhatnak!

Részt vehetnek az írásbeli nevezés és az ahhoz szükséges hivatalos dokumentációk leadását, és az ifa.mlsz.hu oldalon történő regisztrációt követően, a régióvezető vagy alközpontvezető jóváhagyásával!

Példa lebonyolítási rend egy gyermeklabdarúgó fesztiválra – 60 fő, U6/7-es játékos részvételével:



Példa lebonyolítási rend egy gyermeklabdarúgó fesztiválra – 36 fő, U6/7-es és 30 fő U8/9-es játékos egyidejű részvételével:



Példa lebonyolítási rend egy gyermeklabdarúgó fesztiválra – 50 fő, U8/9-es játékos részvételével:



1. Szervezési előírások:

A rendezőnek 60 perccel a fesztivál kezdete előtt a helyszínen kell lennie!

Törekedni kell a folyamatos játék feltételeinek megteremtésére, ezért a lehetőségek szerinti maximális számú pályát kell kialakítani úgy, hogy a pályák között elegendő hely legyen!

A rendezőnek el kell készítenie a fesztivál forgatókönyvét, időrendjét, pályabeosztását, és láthatóvá kell tennie a gyermekek és a nézők számára!

A fesztivál forgatókönyvét, 3 nappal az eseményt megelőzően a csoportvezetőnek, vagy Bozsik központvezetőnek fel kell tölteni az ifa.mlsz.hu oldalra!

A rendezőnek fel kell készülnie, hogy előre nem látható események következhetnek be, pl. késik az egyik csapat, vagy lemondják a rendezvényt az utolsó pillanatban. A távolmaradókat a rendezőnek haladéktalanul jeleznie kell a régióvezető és a Bozsik Központ vezető és csoportvezető felé. A Bozsik Központ vezető és csoportvezető köteles 3 napon belül a távolmaradásról és a távolmaradó csapatról írásban jelentést adni az egyesületi program vezetőjének!

A gyermeklabdarúgói fesztiválokat a rendező, illetve csoport-, Bozsik Központ vezető nyitja meg, röviden.

A fesztivál szervezője motiválja a gyermeklabdarúgókat a felszabadult játékra!

1. Rendezői-lebonyolítási előírások:

A rendező UP nevelő sportszervezet képviselőjének 60 perccel a fesztivál kezdete előtt a helyszínen kell lennie!

Abban az esetben is a helyszínen kell lennie, és tájékoztatnia kell a helyszínre megérkező játékosokat, szülőket, ha a rendezvény pl. időjárási körülmények miatt elmarad! A rendező köteles jó minőségű – MLSZ által az adott évadra hitelesített - füves, vagy műfüves pályát biztosítani!

A pályákat és az öltözőket 30 perccel a fesztivált megelőzően teljes mértékben előkészítetten kell a korosztályos csapatok részére biztosítani!

Törekedni kell a folyamatos játék feltételeinek megteremtésére, ezért a lehetőségek szerinti maximális számú pályát kell kialakítani úgy, hogy a pályák között elegendő hely legyen!

1. Előírások a Bozsik Központ vezető és csoportvezető számára:

Feladata a fesztiválokon való részvétel! Észrevételek munkanaplóba jegyzése. Adatok változása esetén az illetékesek értesítése az adatváltozás követően két napon belül. (pl. új egyesült jelentkezése, végzettségben való változás, stb.)

Feladata az Eljárási rend pontos megismerése, követése és azzal kapcsolatos észrevételek megtétele.

Törzsadatok felvitelének ellenőrzése. Versenyengedélyek és, sportorvosi engedélyek meglétének ellenőrzése. Az Eljárási rendben foglaltak ellenőrzése.

1. Sportszervezeti felkészítő edzőre vonatkozó előírások:

Feladata biztosítani a sportszervezete korosztályos csapatainak megfelelő létszámmal történő részvételét a Bozsik - egyesületi Program U6-7 és U8-9 korosztály fesztiváljain, melyre **kötelező**elkísérni csapatát!

Feladata az OTP Bank Bozsik – program eljárási rendjének és előírásainak pontos ismerete és betartása, valamint a sportszervezetében történő betartatása a rendezvények, foglalkozások alkalmával.

1. **Egészségügyi előírás:**

**A torna rendezőjének biztosítani kell egészségügyi személyzetet a rendezvény ideje alatt! Ezt a feladatot elláthatja a klubnál alkalmazott egészségügyi személy/masszőr, vagy a klub által megbízott önkéntes, egészségügyi végzettséggel rendelkező személy is**

## A fesztivál lebonyolítása

* 1. Általános követelmények

A Fesztiválok alkalmával a résztvevő gyermekek számától függően minimálisan 4-6, de akár ennél több játékterület alakítható ki.

A kialakított játékterületek minimálisan felén 3:3 (U6/7) vagy 5:5 (U8/9) elleni mérkőzés-, illetve Funino játék zajlik a korosztály előírásának megfelelő méretű játéktéren és szabályokkal, illetve az U8/9 korosztályban egy műhelyben az EXERLIGHTS használata kötelező. A többi játékterületen a fesztivál szervezője az 5-7 éves vagy a 8-9 éves korosztály életkori sajátosságainak minden tekintetben megfelelő ügyességi feladatokat szervez.

**A fesztivál során nincs tartalék - játékos, minden odaérkező gyermek folyamatosan részt vesz a játékban!**

**A csapatok elosztása véletlenszerű is lehet!**

**A játékkal eltöltött összes idő az U6/7 korosztály esetében maximum 40 perc, az U8/9 korosztály esetében maximum 60 perc lehet az adott fesztiválon!**

A játékterületek közötti váltások és az ezzel együtt járó szünetek, folyadékpótlás 3-4 percig tartanak!

A játék valamennyi pályán egyszerre kezdődik, a fesztivál - szervező sípjelére. A játékok, feladatok végig egy időben zajlanak!

Nincsenek játékvezetők, viszont a pályákon, illetve a műhelyekben a játékokat ismertetni, bemutatni és felügyelni kell! A fesztivál során a résztvevő egyesületek felkészítő edzői és a csapatok korosztályos edzőilátják el ezt a feladatot egy-egy **állandó** játékterületen.

* 1. Fesztiválszervezési előírások

**A rendezőnek és a csapatvezetőnek biztosítaniuk kell, hogy a fesztiválon részt vevő valamennyi gyermeklabdarúgó a teljes játékidőt a pályán töltse!** Csapatonként a lehető legtöbb játékost szerepeltessék. **Természetesen a fiúk és a lányok együtt játszanak, és vegyes csapatok kialakítása is lehetséges több egyesület játékosaiból!**

A résztvevők regisztrálása a rendező jóvoltából folyamatos.

* 1. Rendezői-lebonyolítási előírások:

**A játék a gyermekeké, nem a felnőtteké, a játékok, mérkőzések ideje alatt csak a játékosok, a pályafelügyelők, és a fesztivál - szervező tartózkodhatnak a pálya területén! Mindenki más a lelátóról, illetve korláton kívülről szíveskedjen figyelemmel kísérni a gyermekek játékát!**

**Felelős a rendező és a résztvevő egyesületek felkészítő-, illetve korosztályos edzői!**

## A fesztivál lezárása

1. A fesztivált követően röviden értékeljük a gyermekeket. Emeljük ki a legszebb gólokat, cseleket, szereléseket stb. és biztassuk a gyermeklabdarúgókat a további gyakorlásra!
2. A Bozsik központvezető/csoportvezető feladata:

A fesztivál eseményeinek hiánytalan regisztrálása, valamint fényképek vagy videó anyag 48 órán belüli feltöltése az **ifa.mlsz.hu** oldalra. Ezen kívül, a fesztivál jelentő lap kitöltése és elküldése a régiós szakmai vezető és régiós koordinátor részére 72 órán belül kell, hogy megtörténjen.

1. Rendezői előírások:

Minden gyermek kapjon csokoládét vagy apró ajándékot lelkes játékáért, csapatonként egy játékos jó egyéni teljesítményét jutalmazzunk külön csokoládéval vagy apró ajándékkal és Bozsik - oklevéllel!

Felelős: a Fesztivál rendezője!

|  |
| --- |
| **Áttekintő táblázat – mérkőzésformák korosztályonként:** |
| **Korosztály** | **U6/7** | **U8/9** |
| **Játékosok** | **3:3 ellen kapus nélkül** | **4:4 ellen****+ kapusok** |
| **Pályaméret** | 15 x 20 m | 20 x 40 m |
| **Les** | Nincs | Nincs |
| **Büntetőterület** | Nincs külön jelölve | 6m-re az alapvonaltól bójával jelölve |
| **Büntetőpont** | - | 7 m |
| **Kapu** | 2 x 1 m | 3 x 2 m |
| **Labda méret** | 3-as | 4-es |
| **Partdobás** | nincs, a labda oldalról **bevezetéssel** hozható játékba | nincs, a labda lapos passzal hozható játékba |
| **Játékidő** | 1 x 10 perc maximum játékidő: 40 perc/fesztivál | 1 x 15 perc maximum játékidő: 60 perc/fesztivál |
| **Pályán töltött idő** | A nevezett játékosnak, a teljes játékidőt a pályán kell lennie! | A nevezett játékosnak, a teljes játékidőta pályán kell lennie! |
|  **Fesztivál állomások száma** | minimum 4 állomás kialakítása50% mérkőzés -, illetve Funino játékok / 50% mérkőzésszerű műhelyfeladatok | minimum 4 állomás kialakítása50% mérkőzés -, illetve Funino játék ,és EXERLIGHTS használata 50% mérkőzésszerű műhelyfeladatok |
| **Speciális szabály** | a labda újbóli játékba hozatala az alapvonalról történik, labdavezetéssel, az ellenfél a pálya feléig hátra húzódva kezdi meg a labdaszerzést | a labda újbóli játékba hozatala során nem továbbítható közvetlenül az ellenfél térfelére, a kapus ezt a folyamatos játék során sem teheti meg |

# Mérkőzésjátékok szabályai U6-7 korosztály

**2012. január 1. után született játékengedéllyel rendelkező**

**lányok és fiúk**

A labdarúgás versenyszabályai érvényesek! A különbségeket a következőkben ismertetjük: Pályaméret: 15x20m

Kapuméret: 2x1m

Büntető terület: nincs jelölve Labdaméret: 3

Játékidő: 10 perc/mérkőzés, maximum 40 perc/fesztivál Létszám: 3:3 ellen (kapus nincs)

Játékvezető: nincs

A fesztivál kezdete előtt 30 perccel a csapat név szerinti, részletesen kitöltött nevezési lapját a rendezőnek le kell adni!

### Pályára lépés feltétele: GY/l, GY/f érvényes versenyengedély és érvényes sportorvosi engedély! Ezek hiányában a játékos nem léphet pályára!

**Az ellenőrzésért felelős: felkészítő edző csoportvezető és Bozsik Központ vezető.**

#### A 3:3 elleni mérkőzés - játékok szabályai:

GÓL

gólt a pálya teljes területéről el lehet érni

gól után lábbal hozható ismét játékba a labda, az alapvonal mögül, ilyenkor az ellenfél a félpályáig visszahúzódva kezdi meg a labdaszerzést

LES – NINCS PARTDOBÁS – NINCS

a folyamatos támadójáték érdekében a labda **bevezetéssel is játékba hozható, amelyből közvetlenül gólt lehet elérni!**

az ellenfél játékosainem akadályozhatják a labda játékba hozatalát, az ellenfél játékosai a labdától 3 méterre helyezkedhetnek el

SZÖGLETRÚGÁS– NINCS

ha az ellenfélről kerül a labda az alapvonal mögé, lábbal hozható ismét játékba, az alapvonal mögül, ilyenkor az ellenfél félpályáig visszahúzódva kezdi meg a labdaszerzést

SZABÁLYTALANSÁGOK

szabadrúgást vonnak maguk után, az ellenfél játékosainak legalább 3 m-re kell lenniük a labdától

BÜNTETŐ – ebben a korosztályban nincs büntetőrúgás

TÉRFÉLCSERE – NINCS FELSZERELÉS

a játékosok gumi-stoplis cipőben vagy torna (edző) cipőben játszhatnak

„éles” stoplis cipőben tilos játszani

# Mérkőzésjátékok szabályai U8-9 korosztály

**2010. január 1. - 2011. december 31. között született fiúk, és**

**lányok**

A labdarúgás versenyszabályai érvényesek! A különbségeket a következőkben ismertetjük: Pályaméret: 20x40m

Kapuméret: 3x2m (kézilabda)

Büntető terület: 6m-re az alapvonaltól az oldalvonalon bójával jelölve Büntetőpont: 7 m

Labdaméret: 4

Játékidő: 15 perc/mérkőzés, maximum 60 perc/fesztivál Létszám: 4:4 ellen + kapus

Játékvezető: nincs

A fesztivál kezdete előtt 30 perccel a csapat név szerinti nevezési lapját a fesztivál rendezőnek le kell adni!

Pályára lépés feltétele: **GY/l, GY/f érvényes versenyengedély és érvényes sportorvosi engedély!**

### Ezek hiányában a játékos nem léphet pályára! Az ellenőrzésért felelős:

### felkészítő edző, csoport vezető és

###  Bozsik Központ vezető.

#### A mérkőzés szabályai

GÓL

gólt a pálya teljes területéről el lehet érni gól után középkezdéssel indul újra a játék

LES – NINCS PARTDOBÁS – NINCS

a folyamatos támadójáték érdekében a labda **lapos passzal** hozható játékba, amelyből közvetlenül nem lehet gólt elérni

az ellenfél játékosai nem akadályozhatják a labda játékba hozatalát az ellenfél játékosai a labdától 3 méterre helyezkedhetnek el

SZÖGLETRÚGÁS

a sarokpontról történik

az ellenfél játékosai nem akadályozhatják a labda játékba hozatalát SZABÁLYTALANSÁGOK

szabadrúgást vonnak maguk után BÜNTETŐ

büntetőterületen (6 méter) belüli szabálytalanság esetén büntetőrúgás következik a büntetőpont a kapu közepétől számított 7 méterre van

TÉRFÉLCSERE – NINCS!

FELSZERELÉS

a játékosok gumi-stoplis cipőben vagy torna (edző) cipőben játszhatnak

„éles” stoplis cipőben tilos játszani SPECIÁLIS SZABÁLY

a labda újbóli játékba hozatala során nem továbbítható közvetlenül az ellenfél térfelére, a kapus ezt a folyamatos játék során teheti meg